Στάθηκα αρκετά άτυχη επιλέγοντας την εταιρία αυτή μέσω της εφαρμογής και σίγουρα δεν θα την πρότεινα σε κανέναν. Ξεκινώντας από την στιγμή της κράτησης είχε γίνει ξεκάθαρο το γεγονός πως η διαμονή μου είναι για χειρουργική επέμβαση. Το check in είχε προγραμματιστεί για τις 15:00 μμ. Στις 14:00 μμ με κάλεσαν για να με ενημερώσουν πως υπάρχει κάποιο πρόβλημα και το κατάλυμα δεν θα ήταν έτοιμο στην ώρα του, άρα και να γίνει μισή ώρα αργότερα. Φτάνοντας στο κατάλυμα σαρανταπέντε λεπτά αργότερα (κάτι που σημαίνει πως τους δόθηκε και ένα τέταρτο παραπάνω χρόνος για οποιαδήποτε κίνηση τους) βρεθήκαμε στην ρεσεψιόν όπου ένας κύριος του οποίου ούτε τα ελληνικά αλλά ούτε τα αγγλικά ήταν στα επίπεδο της άψογης συνεννόησης παρόλο που ήταν γλυκύτατος και φαινόταν πως ήθελε πραγματικά να εξυπηρετήσει (ήταν η μόνη καλή εντύπωση που έχω ο κύριος αυτός). Μας πήγε λοιπόν στο δωμάτιο όπου την πόρτα μας άνοιξε ο υδραυλικός του καταλύματος λέγοντας πως δεν είναι έτοιμο. Ανοίγοντας την πόρτα η μυρωδιά στο κατάλυμα ήταν πολύ άσχημη, το πάτωμα γεμάτο νερό και σίγουρα ήταν πολύ μικρότερο από ότι φαινόταν στις φωτογραφίες. Ζήτησα να αφήσω έστω τα πράγματα μου έως ότου μπορέσω να συνεννοηθώ με την κυρία που με είχε καλέσει εξ αρχής για να γίνει η συνεννόηση. Μόλις πήγαμε να φύγουμε ενημέρωσε κάποιος τον κύριο της ρεσεψιόν πως δεν μπορεί να φτιαχτεί το κατάλυμα και να περιμένουμε τηλέφωνο από την εταιρία για να συνεννοηθούμε. Στο σημείο αυτό να πω πως είχα υποβληθεί νωρίτερα σε ένα χειρουργείο και ευτυχώς είχα μαζί μου την κολλητή μου και με βοηθούσε. Η εταιρία μας κάλεσε κοντά στις 16:00 να μας πει πως δεν θα μπορέσουμε να έχουμε αυτό το δωμάτιο και μας πρόσφερε ενα άλλο. Κάτι που στην αρχή ήθελα να το δεχτώ αλλά έπειτα από την ταλαιπωρία της ημέρας και όλης της ασυνεννοησίας δεν το ήθελα. Όταν ενημέρωσα πως δεν θα ήθελα να δεχτώ την αλλαγή αυτή μου είπαν να ακυρώσω την κράτηση μου. Κάτι το οποίο έπρεπε εξαρχής να κάνουν οι ίδιοι αφού το σφάλμα έγινε από μεριάς τους. Μου είπαν πως λόγω του ότι είναι εταιρία δεν μπορούν να κάνουν ακυρώσεις ( ανηκουστος λόγος στα αυτιά μου) και να το κανω μέσω Airbnb. Καταλαβαίνω πως αυτό ήθελαν να συμβεί καθώς αν εγώ έκανα την ακύρωση το ποσό της καθαριότητας το οποίο ήταν μεγαλύτερο από το ποσό της διανυκτέρευσης δεν θα μου επιστρέφονταν. Τελικά επικοινωνώντας με την Airbnb το θέμα λύθηκε. Δυστυχώς ήταν όλο μια κακή εμπειρία και πολύ αποτυχημένη προσέγγιση εξυπηρέτησης από μεριάς τους.